**Saker til behandling på årsmøtet for 2020 i Askjellrud huseierforening**

Det skal avholdes årsmøte i Askjellrud Huseierforening for 2020. Møtet **avholdes**

**i kantina på Røyslimoen skole torsdag 25. februar 2020**. Det tas høyde for at situasjonen rundt COVID-19 kan endres, men slik det er pr. nå, så anser styret det som trygt å gjennomføre årsmøte og samtidig overholde de smittevernregler som foreligger både lokalt og fra nasjonalt hold.

I den forbindelse må alle saker som ønskes tatt opp på dette møtet, sendes inn til styret **INNEN** **fredag onsdag 19. januar 2021.** Saker kan sendes på mail til Askjellrud Huseierforening: askjellrud\_huseierforening@hotmail.com Alternativt kan det legges i postkasse til styreleder Marte Thomassen i 108.

**Innkalling til årsmøtet, med tilhørende dokumenter, vil KUN komme på vår hjemmeside** [**www.askjellrud.no**](http://www.askjellrud.no)

**Dokumentene er tilgjengelige fra torsdag 11.februar 2021.** Innkallingen og dokumentene vil ligge på forsiden.

**🡪Det er viktig at alle beboere henter dokumentene til årsmøtet fra denne siden da det IKKE vil bli kopiert opp og lagt i postkassene.**

Dersom du ikke har anledning til å delta på årsmøtet, er det likevel viktig at du stemmer over sakene som er på årsmøtelista. Dette kan du gjøre ved å sende en mail til huseierforeningen, legge lapp i postkasse nr. 108 med din stemme på de ulike sakene eller ved å gi en fullmakt til noen for å stemme for deg. Husk at alle stemmer teller og at vi er avhengig av nok antall stemmer for å få gjennomført årsmøtet. Derfor er det viktig at du enten møter opp personlig eller avgir din stemme på annen måte☺ Minner alle beboere om at det er én stemme per husstand.

Det er flere styreverv som er på valg i år også. Siden det er mange engasjerte beboere i Askjellrud Huseierforening, håper vi at flere vil stille som kandidater til å være med i styret. Derfor ber styret om at medlemmer som ønsker å sitte i styret, melder tilbake til styreleder så snart som mulig om dette. **Man kan bli valgt til å sitte i styret selv om man ikke møter på årsmøtet.**

Bruk gjerne hjemmesiden til huseierforeningen for å finne informasjon. Her vil du finne alle vedtekter, referater fra årsmøter og styremøter, informasjon om dugnad og ellers annen informasjon om huseierforeningen. Vi minner om at siden er under oppdatering så dersom du ikke finner det du leter etter eller har spørsmål rundt hjemmesiden, ta kontakt med styreleder.